Budyšinska cyrkej

Budyšinska cyrkej je ewangelsko-lutherska cyrkej w Budyšinku w Budyskim wokrjesu. Wona słuži ewangelskej wosadźe Poršicy-Budyšink w cyrkwinskim wobwodźe Budyšin-Kamjenc ewangelskeje krajneje cyrkwje w Sakskej. Hač do 20. lětstotka je so tu tež serbsce prědowało.

Budyšinski kěrchow nadeńdźe so wokoło cyrkwje. Pomnik za padnjenych Prěnjeje swětoweje wójny steji při južnej fasadźe cyrkwje a ma serbski napis („Wy škitali sće dom a kraj, wam horcy dźak so za to praj!“).

Ewangelska cyrkej w Budyšinku steji jako kulturny pomnik pod škitom.

 Stawizny 
mini|Kašćik za zběranje darow za misionstwo za wołtarjom
Cyrkwinski twar z lěta 1680 słuša k najstaršim wobchowanym wjesnym cyrkwjam w Budyskim kraju. Budyšinska cyrkej bě wokoło lěta 1500 filialna cyrkej Budyskeje wosady a sta so w lěće 1602 z wosadnej cyrkwju.

Cyrkwine byrgle z 12 registrami su so w lěće 1887 wot znateho Budyskeho zawoda Hermann Eule twarili. W Prěnjej swětowej wójnje su so prospektowe pišćele wutwarili a 1934 přez cynkowe pišćele narunali.Orgeldatenbank Sachsen: Kleinbautzen 

 Wosada 
Do małeje Budyšinskeje wosady słušeja wjesce Budyšink a Přiwćicy. Prjedy słušachu najskerje tež Běła Hora, Skanecy, Krakecy, Delnja Hórka a Brězynka do Budyšinskeje wosady.

Wot lěta 2020 je Poršisko-Budyšinska wosada dźěl wulkowosady „Při Lubaće“.

 Fararjo 
 doba  mjeno  ródna wjes  žiwjenske daty  přispomnjenja 1696–1704  Jan Langa  Palow  1669–1727  po tym w Smělnej 1704–1742  Křesćan Leonhardi  Łućo  1672–1742   1743–1747  Pětr Ponich  Židow  1716–1785  do toho domjacy wučer w Budyšinje; po tym farar w Němskich Jenkecach 1748–1773  Hadam Bohuchwał Šěrach  Nosaćicy  1724–1773   1773–1777  Jan Pomhajbóh Młynk  Póckowy  1743–1820  po tym w Rakecach 1778  Jan Mróz  Brězow  1750–1823  hišće w samsnym lěće do Chrjebje 1778–1779  Michał Klauser  Madźarska  1740–1799  po tym w Budestecach 1779–1809  Křesćan Bohuwěr Klin  Lejno  1728–1809  do toho w Lejnom 1809–1836  Samuel Pomhajbóh Klin  Lejno  1768–1836  syn předchadnika; do toho jeho zastupjer tu 1838–1848  August Hermann Kröhna  Wildenfels  1805–1877  po tym w Delnim Wujězdźe 1848–1873  August Habla (Hauboldt)  Ćichońca  1808–1886  do toho wučer w Połpicy a Nowej Wsy 1874–1879  Korla Bohuwěr Rězbark(Karl Traugott Röseberg)  Běła  1848–1879   1880–1886  Arnošt Krygar  Poršicy  1847–1923  do toho serbski prědar w Kamjencu; po tym Poršiski farar 1886–1890  Jan Arnošt Mättig  Wawicy  1859–1929  do toho w Kamjencu; po tym w Barće 1890–1902  Jan Gólč  Rakecy  1864–1916  do toho pomocny prědar w Bukecach a Budestecach; po tym do Rakec 1902–1916  Pawoł Jurij Mrózak  Malešecy  1877–1931  syn Oswalda Mrózaka, po tym do Ketlic 1917–1924  Božidar Dobrucky  Wojerecy  1893–1957  do toho pomocny wučer w Rabensteinje; po tym w Durinskej 1943/44  Armin Albert  Grima  1913–1992  wikar; po tym do Hodźija –1952  Curt Handrik      posledni serbski farar

 Wobrazy 

 Literatura 


 Nóžki 

 Wotkazy 

 Webstrona Hrodźišćanskeje wulkowosady
 Wopisanje Budyšinskeje wosady w Statistice Łužiskich Serbow Arnošta Muki (digitalizat)

Kategorija:Malešecy
Kategorija:Ewangelsko-lutherski cyrkwinski twar
Kategorija:Cyrkwinske twarjenje w Budyskim wokrjesu
Kategorija:Kulturny pomnik w Budyskim wokrjesu